10 Nwansena a wawu* ma sradehuam a wɔafra no yiye bɔn, na ɛsɛe. Saa ara na nkwaseasɛm kakra nso sɛe onyansafo ne onuonyamfo din.+2 Onyansafo koma de no fa ɔkwampa so,* na ɔkwasea koma de, ɛde no fa ɔkwammɔne so.*+3 Ɔkwan biara a ɔkwasea fa so no, onhu nyansa,*+ na ɔma obiara hu sɛ ɔyɛ ɔkwasea.+4 Sɛ ɔhene bo fuw wo a,* mfi baabi a wugyina,+ efisɛ odwo ma bɔne akɛse to twa.*+5 Mahu ahometesɛm bi a ɛkɔ so wɔ wiase. Ɛyɛ mfomso a atumfo di.+6 Ɛne sɛ: Wɔama nkwaseafo anya dibea akɛse pii, na adefo* de, wɔama wɔn dibea a ɛwɔ fam.7 Mahu nkoa a wɔtete apɔnkɔ so bere a adehye nam fam te sɛ nkoa.+8 Nea otu amoa no, obetumi atɔ mu,+ na nea odwiriw abo fasu gu no, ɔwɔ betumi aka no.9 Nea ɔpae abo no, ebetumi apira no, na nea ɔpae nnua no, ebetumi adi no awu.*10 Sɛ obi dade ano wu na wansew a, gye sɛ omia ne nsam. Na nyansa de, ɛde nkonimdi ba.11 Sɛ ɔwɔ ka obi wie ansa na nkonyaayifo a waben* ama ɔwɔ no ayɛ dinn a, ɛnde na mfaso biara nni nkonyaayifo no so.12 Onyansafo anom asɛm de adom ba,+ na ɔkwasea ano de, ɛsɛe ɔno ara.+13 N’anom asɛm a edi kan yɛ nkwaseasɛm,+ na n’asɛm a etwa to yɛ abɔdamsɛm pɔtɔɔ.14 Ɔkwasea de, n’ano nna.+Onipa nnim nea ɛbɛba; hena na obetumi akyerɛ no nea ɛbɛba wɔ n’akyi?+15 Ɔkwasea adwumaden ma ɔbrɛ, efisɛ ɔkwan a ɔbɛfa so akɔ kurow no mu mpo, onnim.16 Asaase a wo hene yɛ abarimaa,*+ na w’adehye hyɛ apontow ase anɔpa no, due!17 Asaase a wo hene yɛ ɔdehye ba, na wo mpanyimfo didi bere a ɛfata mu de pɛ ahoɔden, a wɔmfa nyɛ asabow no, anigye ne wo!+18 Akwadworɔ bebrebe nti, ɔdan so nnua* dwiriw gu, na nsa a ɛda hɔ kwa nti, ɔdan nwini.+19 Aduan* ma nnipa serew, na nsã* ma asetena yɛ dɛ;+ nanso sika ma yenya nea yehia biara.+20 W’adwenem* mpo, nnome ɔhene,*+ na nnome osikani wɔ ɔdan a woda mu no mu; efisɛ anomaa* de asɛm* no bɛkɔ, na ntakraboa betĩ nea wokae no mu.
twi_Latn